Mina (Saudijska Arabija)
<s>Mina (takođe poznata i kao "Grad šatora") je gradsko naselje nadomak Meke u Mekanskoj pokrajini, na zapadu Saudijske Arabije.</s><s>Nalazi se na 5 kilometara istočno od svetog grada Meke, na putu od centra grada ka brdu Arafat.</s><s>Zauzima površinu od oko 20 km².</s>

<s>Opšte odlike 
Mina je najnaseljenija tokom godišnjeg muslimanskog hodočašća.</s><s>Više od 100.000 klimatizovanih šatora služi kao privremeni smeštaj hodočasnicima iz celog sveta.</s><s>U dolini Mina nalazi se Džamarat most, mesto na kome se vrši sveti ritual kamenovanja đavola (), koji se obavlja između izlaska i zalaska sunca tokom poslednjeg dana hadžiluka.</s><s>Mina je mesto gde hodočasnici bacaju kamenje, imitirajući događaj kada je prorok Ibrahim (Avram) kamenovao Sotonu koji je stao između njega i Božje naredbe.</s><s>Mnogi hodočasnici tokom hadžiluka obilaze oko Kabe sedam puta, a zatim posećuju izvor Zemzem.</s><s>Obično, oni svoju prvu noć provode u dolini Mina.</s><s>Ovaj ritual se javlja od osmog do dvanaestog dana hadžiluka.</s><s>U Mini, muškarci i žene moraju da spavaju odvojeno.</s>

<s>Nesreće tokom hadžiluka 
Tokom hadžiluka, prevelika gužva na mostu može biti izuzetno opasna.</s><s>Budući da je to poslednji dan hodočašća, mnogi sa sobom nose prtljag.</s><s>23. maja 1994. godine, u stampedu je smrtno stradalo najmanje 270 hodočasnika;
 9. aprila 1998. godine, najmanje 118 hodočasnika izgaženo je do smrti, a 180 povređeno;
 5. marta 2001. godine, 35 hodočasnika je izgaženo do smrti u stampedu;
 11. februara 2003. godine, tokom rituala kamenovanja đavola je poginulo 14 hodočasnika;
 1. februara 2004. godine, 251 hodočasnik je poginuo, a druga 244 su povređena u stampedu;
 12. januara 2006. godine, u stampedu je poginulo najmanje 346 hodočasnika, a najmanje 289 je povređeno;
 24. septembra 2015, usled stampeda u Gradu šatora u blizini mosta poginulo je najmanje 1100, a povređeno 934 ljudi.</s>

<s>Dana 24. septembra 2015. godine, prevelika brojčanost hodočasnika rezultirala je time da je najmanje 1100 ljudi preminulo usled gušenja ili gaženja, dok je 934 drugih povređeno tokom godišnjeg hodočašća u Mini.</s><s>Incident se dogodio na raskrsnici ulica 204 i 223 koje vode k mostu Džamarat.</s><s>Ovo je najsmrtonosnija nesreća koja se dogodila tokom hadžiluka, nakon nesreće u kojoj je poginulo 1426 ljudi tokom 1990. godine.</s><s>Takođe je najsmrtonosniji stampedo 21. veka.</s>

<s>Nakon incidenta 2004. godine, saudijske vlasti su započele obimne građevinske radove oko područja mosta Džamarat.</s><s>Izgrađeni su dodatni prilazi, pasarele i izlazi za slučaj opasnosti, a tri cilindrična stuba su zamenjeni dužim i višim duguljastim zidovima od betona, kako bi se omogućio istovremeni pristup većem broju hodočasnika.</s><s>Sledeće godine su najavili planove o izgradnji novog, četvorospratnog mosta.</s>

<s>Galerija</s>

<s>Reference</s>

<s>Gradovi u Saudijskoj Arabiji
Meka
Hadž</s>

